SemantikaEU/povjemo-CH huggingface dataset:
Vprašanje: Katere so glavne naloge knjižnice Narodnega muzjea?
Odgovor: Knjižnica pridobiva in po sodobnih bibliotekarskih principih obdeluje in daje v uporabo literaturo, ki je v podporo strokam, ki so zastopane v slovenskih muzejih. Obenem zbira, hrani, raziskuje in predstavlja javnosti historični del knjižnega fonda (stari tiski, za slovensko zgodovino pomembno tiskano gradivo).
Vprašanje: Katere so glavne naloge grafičnega kabineta narodnega muzeja?
Odgovor: Grafični kabinet zbira, hrani, dokumentira, proučuje in s pomočjo razstav, publikacij in drugih medijev predstavlja javnosti grafično dediščino vseh obdobij do konca 19. stoletja.
Vprašanje: Katere so glavne naloge oddelka za konserviranje in restavriranje Narodnega muzeja?
Odgovor: Oddelek za konserviranje in restavriranje se ukvarja s konserviranjem in restavriranjem ter tehnično-tehnološkim raziskovanjem muzejskih predmetov in dokumentiranjem opravljenih posegov, razen tega pa skrbi za strokovno-tehnično brezhibnost vzdrževanja muzejskega gradiva v zbirkah in depojih vključno s spremljanjem mikroklimatskih pogojev.
Vprašanje: Kaj je Narodna galerija?
Odgovor: Narodna galerija je osrednja nacionalna ustanova za starejšo umetnost v Sloveniji, ki hrani največjo zbirko likovnih del na slovenskem ozemlju od visokega srednjega veka do 20. stoletja.
Vprašanje: Kdaj je bila ustanovljena Narodna galerija?
Odgovor: Leta 1918.
Vprašanje: Kaj je Narodna galerija storila leta 1933?
Odgovor: Že dne 22. junija 1933 je galerija slovesno odprla dopolnjeno stalno zbirko slovenske umetnosti.
Vprašanje: Kdo je bil prvi galerijski upravnik Narodne galerije?
Odgovor: Prvi, ki je prevzel mesto galerijskega upravnika, je bil umetnik in likovni kritik Ivan Zorman
Vprašanje: Kdaj je Narodno galerijo pod okrilje vzela vlada LR Slovenije?
Odgovor: 1. julija 1946
Vprašanje: Zakaj je bilo leto 1988 mejnik za Narodno galerijo?
Odgovor: Leto 1988 je pomenilo mejnik tudi zato, ker je Narodna galerija s prevzemom stavbe Kluba delegatov stopila v novo obdobje stavbnega razvoja. Začele so se priprave na gradnjo prizidka pod vodstvom arhitekta Edvarda Ravnikarja
Vprašanje: Kdaj je bila palača Narodni dom razglašena za kulturni spomenik?
Odgovor: Leta 1993.
Vprašanje: Kako velika je zbirka v Narodni galeriji?
Odgovor: Zbirka obsega že več kot petnajst tisoč inventarnih številk in kronološko zaobjema čas od 13. do 20. stoletja.
Vprašanje: Kaj v Narodni galeriji počenjo kustosi?
Odgovor: Kustosi skrbijo za primerno hranjenje in manipulacijo predmetov v zbirkah in depojih, za preučevanje gradiva, ki povezuje galerijski fond s širšim umetnostnim prostorom, in za predstavitve javnosti v obliki razstav, objav in predavanj.
Vprašanje: Kaj obsega slikarska zbirka Narodne galerije?
Odgovor: Slikarska zbirka obsega dela, slikana na platno in na leseno ali kovinsko podlago, in pastele. Njej je namenjenega tudi največ stalnega razstavnega prostora.
Vprašanje: Katera je najstarejša slikarska dediščina v Narodni galeriji?
Odgovor: Najstarejšo slikarsko dediščino pomenijo fragmenti fresk in obsežna zbirka kopij srednjeveškega stenskega slikarstva, svojevrstna priča stanja fresk, ki so danes mnogokje izgubljene ali vsaj slabše ohranjene.
Vprašanje: Kateri so bili slovenski impresionisti, predstavniki prve modernistične generacije?
Odgovor: Ivan Grohar, Rihard Jakopič, Matija Jama, Mateja Sternena.
Vprašanje: Kako je v Narodni galeriji razdeljeno delo na papirju?
Odgovor: Dela na papirju so po pomenu razdeljena na jedro – to je na slovensko risbo in grafiko – in na raznorodno gradivo različnih evropskih šol.
Vprašanje: Kaj hrani kiparska zbirka Narodne galerije?
Odgovor: Kiparska zbirka Narodne galerije hrani plastike, ki s svojo kvaliteto ali kulturnozgodovinskim pomenom predstavljajo kiparsko snovanje v preteklosti na območju Slovenije. V njej so zastopane vse slogovne usmeritve in kiparske tehnike, značilne za kiparsko ustvarjanje v tem prostoru.
Vprašanje: Kateri materiali prevladujejo v kiparski zbirki Narodne galerije?
Odgovor: Med materiali prevladujejo les, kamen, bron, mavec in glina.
Vprašanje: Katere predmete hrani kiparska zbirka Narodne galerije?
Odgovor: Poleg monumentalnih gotskih, baročnih in zgodnjemodernih skulptur hrani zbirka tudi drobne predmete, medalje, plakete in značke ter kopije nekaj umetnostnozgodovinsko pomembnih del, ki jih ni mogoče ločiti od njihovega stalnega nahajališča, pa tudi dele arhitekturne plastike.
Vprašanje: Katera je najnovejša zbirka v Narodni galeriji?
Odgovor: Zbirka fotografij.
Vprašanje: Kaj vsebuje zbirka fotografij Narodne galerije?
Odgovor: V dokumentaciji Narodne galerije je ohranjenih mnogo fotografij prepoznavnih slovenskih fotografov, med katerimi prevladujejo fotografi slikarji. Čeprav so ta dela izjemno pričevalna kot zgodovinski dokumenti, med njimi najdemo tudi prvovrstne fotografske izdelke.
Vprašanje: Kaj je ena od ključnih nalog Narodne galerije?
Odgovor: Populariziranje umetnostne dediščine je ena ključnih nalog Narodne galerije od same ustanovitve Društva Narodna galerija dalje.
Vprašanje: Kdaj se je začelo izobraževalno delo v Narodni galeriji?
Odgovor: Izobraževalno delo je intenzivneje zaživelo po letu 1963, ko je bila v galeriji zaposlena prva kustodinja pedagoginja Polonca Vrhunc, sistematično vzgojno-izobraževalno delo pa je med leti 1986–2006 vzpostavila in usmerjala dr. Lidija Tavčar.
Vprašanje: Kaj je Galov klub?
Odgovor: Klub Narodne galerije, v katerega se lahko včlanijo otroci med 6. in 14. letom in izvaja izobraževalno-animacijski program za otroke.
Vprašanje: Kaj je fototeka?
Odgovor: Fototeka obsega posnetke umetnostnega fonda Narodne galerije, delno pa tudi drugih sorodnih institucij in primerjalnega gradiva s terena. Starejši posnetki so hranjeni kot črno-bele fotografije, novejši na barvnih diapozitivih in najnovejši v elektronski obliki.
Vprašanje: Kaj hrani Moderna galerija?
Odgovor: Moderna galerija hrani nacionalno zbirko slovenske umetnosti 20. stoletja (slikarsko, kiparsko, zbirko grafik in risb, fotografsko zbirko in zbirko videa in elektronskih medijev) in zbirko del drugih narodov nekdanje Jugoslavije.
Vprašanje: Kdaj je bil ustanovljen restavratorsko-konservatorski oddelek Moderne galerije?
Odgovor: RESTAVRATORSKO-KONSERVATORSKI oddelek je bil ustanovljen leta 1991, ko se je pokazala potreba, da se zbirke slovenske umetnosti 20. stoletja v Moderni galeriji pričnejo tudi sistematično obnavljati.
Vprašanje: Kaj je osnovno vodilo restavratorsko-konservatorskega oddelka Moderne galerije?
Odgovor: Osnovno vodilo oddelka je: ohranjanje, obnavljanje, dokumentiranje, konserviranje/restavriranje, raziskovanje, vzdrževanje in preventivno hranjenje nacionalnih likovnih zbirk. To dosegamo tudi z vzdrževanjem stabilnega klimatskega režima.
Vprašanje: Kaj je na ogled v Muzeju sodobne umetnosti Metelkova?
Odgovor: V Muzeju sodobne umetnosti (MSUM) so na ogled izbrana dela iz zbirke sodobne umetnosti, ki združuje dela iz mednarodne zbirke Arteast 2000+ ter nacionalne zbirke MG+MSUM.
Vprašanje: Kaj pomeni kratica MSUM?
Odgovor: Muzej sodobne umetnosti Metelkova.
Vprašanje: Kaj je Arteast 2000+?
Odgovor: Mednarodna zbirka, ki temelji na dialogu med deli ključnih zahodnih in vzhodnoevropskih avantgardnih umetnikov.
Vprašanje: Koliko knjig ponuja knjižnica Muzeja sodobne umetnosti Metelkova?
Odgovor: Muzej se ponaša tudi z obsežno knjižnico, ki ponuja 66.000 knjig, razstavnih katalogov, strokovnih revij in časopisov na temo sodobne umetnosti.
Vprašanje: Kdaj je odprt Muzej sodobne umetnosti Metelkova?
Odgovor: Odprt je od torka do nedelje 10.00-18.00, ponedeljki in prazniki zaprto.
Vprašanje: Kdaj je nastala Cukrarna?
Odgovor: Cukrarna je nastala leta 1828 kot rafinerija sladkorja.
Vprašanje: Kaj se je s Cukrarno zgodilo leta 1858?
Odgovor: Njeno usodo je 25. avgusta 1858 določil požar, ki je pomenil konec proizvodnje sladkorja v Ljubljani, delno tudi zato, ker je proizvodnja sladkorja iz sladkorne pese postala konkurenčnejša od tiste iz sladkornega trsa, delno pa zaradi zadolženosti njenega takratnega lastnika, ki je poškodovano poslopje nato toliko obnovil, da je bilo primerno za oddajanje.
Vprašanje: Kdaj so ljubljančani množično poselili prostore Cukrarne?
Odgovor: Prostore so množično poselili po velikonočnem potresu leta 1895
Vprašanje: Kdo od znanih Ljubljančanov je živel v Cukrarni?
Odgovor: Dragotin Kette, Josip Murn, Ivan Cankrat in Oton Župančič.
Vprašanje: Kdaj je bila Cukrarna obnovljena?
Odgovor: Med letoma 2018 in 2021
Vprašanje: Kdo zdaj upravlja s Cukrarno?
Odgovor: Muzej in galerija mesta Ljubljane.
Vprašanje: Kako velika je Cukrarna?
Odgovor: 5679 m2
Vprašanje: Koliko znaša vstopnina v Cukrarno za odrasle?
Odgovor: Vstopnina znaša 8 eur.
Vprašanje: Koliko znaša vstopnina v Cukrarno za dijake in študente?
Odgovor: Vstopnina znaša 6 eur.
Vprašanje: Koliko znaša vstopnina v Cukrarno za družine?
Odgovor: Vstopnina znaša 18 eur.
Vprašanje: Kdo ima brezplačen vstop v Cukrarno?
Odgovor: Otroci do 7. leta starosti, spremljevalci invalidov, turistični vodniki, študenti ALUO, AGRFT, likovne pedagogike, dijaki SŠOF itd.
Vprašanje: Ali so v Cukrarni možni vodeni ogledi?
Odgovor: Da.
Vprašanje: V katero leto segajo začetki Tehniškega muzeja Slovenije?
Odgovor: V leto 1946, ko je prišlo do pobude za ustanovitev Gozdarsko, lesnega in lovskega muzeja.
Vprašanje: Koliko m2 razstavnih površin ima Tehniški muzej Slovenije?
Odgovor: 6300 m2
Vprašanje: Kateri objekti po Sloveniji spadajo pod Tehniški muzej Slovenije?
Odgovor: Muzej pošte in telekomunikacij (Polhov Gradec), Valvasorjeva grafična in lovska zbirka na gradu Bogenšperk pri Litiji, Usnjarna Tomaža Godca v Bohinjski Bistrici in, ogledni depoji: v Soteski pri Dolenjskih Toplicah, v Pivki, depoji: Kočevje, Ptuj.
Vprašanje: Kakšno je poslanstvo Tehniškega muzeja Slovenije?
Odgovor: Zbiranje, ohranjanje in razstavljanje predmetov tehniške dediščine s poudarkom na proizvodih domačega znanja in tistih, ki so bistveno vplivali na življenje Slovencev ali so kakorkoli značilni za slovenski prostor, pregled nad stanjem premične tehniške dediščine na terenu in sodelovanje s sorodnimi ustanovami pri izvajanju te naloge.
Vprašanje: Kdaj je v TMS prišel prvi avtomobil?
Odgovor: Leta 1953.
Vprašanje: Katero zbirko je TMS dobil v 80. letih 20. stoletja?
Odgovor: V osemdesetih letih je muzej pridobil zbirko limuzin, ki jih je uporabljal jugoslovanski predsednik Tito. Zbirka, obogatena s prvim kupljenim oklepnim protokolarnim avtomobilom v samostojni Sloveniji, zavzema posebno mesto.
Vprašanje: V katero leto segajo začetki tiskarskega oddelka TMS?
Odgovor: Začetki tiskarskega oddelka segajo v leto 1980, ko je Tehniški muzej Slovenije na gradu Bogenšperk pripravil rekonstrukcijo Valvasorjeve grafične delavnice. To je bila prva stalna razstava s tega področja in zbirka je še danes ena od dislociranih enot muzeja.
Vprašanje: Katera je stalna razstava tiskarskega oddelka TMS?
Odgovor: Stalna razstava tiskarskega oddelka Zapisana beseda: tiskarstvo na Slovenskem je bila v Bistri odprta za javnost leta 2006.
Vprašanje: Kje se nahaja TMS?
Odgovor: V Bistri pri Vrhniki.
Vprašanje: Katere so najpomembnejše naloge tiskarskega oddelka TMS?
Odgovor: Najpomembnejše naloge tiskarskega oddelka so zbiranje, hranjenje, raziskovanje in razstavljanje predmetov tehniške kulturne dediščine s področja tiskarstva in reproduciranja pisane besede, v povezavi z nesnovno dediščino.
Vprašanje: Kaj počne tekstilni oddelek TMS?
Odgovor: Tekstilni oddelek zbira, hrani in proučuje predmete, naprave in tehnike dela, ki so se uporabljali v obrtni in kasneje industrijski fazi razvoja te panoge, ter prek njih prikazuje zgodovino in napredek tekstilne proizvodnje na slovenskem etničnem ozemlju.
Vprašanje: Kaj počne elektro oddelek TMS?
Odgovor: Oddelek hrani zbirke s področij optike, digitalnih računalniških naprav in tehnike jakega toka.
Vprašanje: Kaj vsebuje zbirka optika na elektro oddelku TMS?
Odgovor: V zbirki optika so izdelki laserske tehnologije tovarne Iskra Elektrooptika. Gre za začetno obdobje, v katerem je bil PL6 izjemno uspešen izvozni proizvod. Ostali predmeti zastopajo vojaško tehnologijo. Posebno mesto v zbirki imajo štirje originalni hologrami, ki jih je sredi sedemdesetih let prejšnjega stoletja posnel Jože Petkovšek in so na voljo za občasne prikaze.
Vprašanje: Kaj je Slovenski lovski muzej?
Odgovor: Slovenski lovski muzej kot eno najstarejših zbirk Tehniškega muzeja Slovenije sestavlja več sto eksponatov, med njimi dermoplastike, trofeje, lovsko orožje, lovski pripomočki, priznanja in drugi predmeti, ki pričajo o lovski tradiciji v slovenskem prostoru. Zbirko dopolnjuje bogat nabor arhivskega in dokumentarnega gradiva, zlasti fotografij in razglednic. Namen oddelka je ohranjanje in predstavljanje predmetov, ki pričajo o lovskem izročilu, ter ozaveščanje javnosti na področju varstva narave in okolja, predvsem ekologije prostoživečih živali.
Vprašanje: Kakšen je namen ribiškega oddelka TMS?
Odgovor: Namen ustanovitve ribiškega oddelka je bil celovit prikaz ribiške dejavnosti na Slovenskem. Več sto eksponatov pripoveduje zgodbo o bogati zgodovini ribištva na naših tleh.
Vprašanje: Kaj počne Muzej pošte in telekomunikacij TMS?
Odgovor: Muzej pošte in telekomunikacij zbira predmete in dokumentacijo, ki se nanašajo na našo poštno in telekomunikacijsko zgodovino. Hrani predmete, povezane s prenosom novic, denarja in blaga.
Vprašanje: Kaj počne oddelek dokumentacije TMS?
Odgovor: Oddelek dokumentacije Tehniškega muzeja Slovenije zbira, digitalizira, obdeluje, raziskuje in predstavlja ter posreduje najrazličnejše vizualno, pisno, avdio in avdiovizualno dokumentarno gradivo.
Vprašanje: Kaj je predstavljeno na tekstilnem oddelku TMS?
Odgovor: Predstavljeni so predmeti predilske, tkalske, pletilske, krojaške, klobučarske in suknarske obrti.
Vprašanje: Kaj sestavlja zbirko digitalnih računalniških naprav TMS?
Odgovor: Zbirko digitalnih računalniških naprav sestavljajo eksponati iz obdobja, ki sega od preloma 19. pa vse do osemdesetih let 20. stoletja.
Vprašanje: Kaj sestavlja zbirko tehnike jakega toka TMS?
Odgovor: Zbirko tehnika jakega toka sestavljajo eksponati s stalne razstave Pozor, elektrika!. Gre za dele elektrarne v Jelendolu, ki so med najstarejšimi ohranjenimi predmeti s področja elektrifikacije Slovenije, in enega od agregatov Mestne elektrarne Ljubljana.
Vprašanje: Kaj je osnovna dejavnost centra Noordung?
Odgovor: Osnovna dejavnost javnega zavoda Center vesoljskih tehnologij Hermana Potočnika Noordunga je promocija vesoljskih tehnologij in manifestacija človeških dosežkov v vesolju s prepletanjem umetnosti in visokih tehnologij.
Vprašanje: Kaj obsega ponudba centra Noordung?
Odgovor: Ponudba obsega razvoj, postavitev in trženje vesoljskih vsebin v obliki umetniških razstav, razstav eksponatov in multimedijskih interaktivnih aplikacij, ki jih ponujamo splošni javnosti.
Vprašanje: Kaj je osnovno poslanstvo centra Noordung?
Odgovor: Osnovno poslanstvo je raziskovanje, zbiranje in posredovanje dognanj o vesolju in vesoljskih tehnologijah javnosti na način smiselnega povezovanja in prepletanja znanosti, gospodarstva, turizma in umetnosti.
Vprašanje: Kdaj se je rodila ideja o projektu centra Noordung?
Odgovor: Leta 2005.
Vprašanje: Kje se nahaja center Noordung?
Odgovor: V Vitanju.
Vprašanje: Komu je posvečen center Noordung?
Odgovor: V spomin pionirju vesoljskih poletov in tehnologij Hermanu Potočniku Noordungu
Vprašanje: Zakaj je center Noordung postavljen v Vitanju?
Odgovor: Razlog za postavitev spominske sobe in potem Centra vesoljskih tehnologij v Vitanju izhaja iz družinskih korenin Potočnikove mame, ki izhajajo iz Vitanja.
Vprašanje: Kdaj se je začela izgradnja centra Noordung?
Odgovor: Izgradnja objekta se je začela s projektom »Celostne revitalizacije kulturnega doma Vitanje v kulturno središče evropskih vesoljskih tehnologij«, za kar so se pridobila sredstva Evropske skupnosti v deležu 85 % in Ministrstva za kulturo v deležu 15 % celotnih upravičenih izdatkov. V skladu s projektom Celostne revitalizacije kulturnega doma Vitanje objekt uporablja Občina Vitanje kot svoj kulturni dom, posebnost pa je, da v njem deluje tudi Center vesoljskih tehnologij Hermana Potočnika Noordunga, ki samostojno razvija vsebine in upravlja z objektom. Gradnja objekta se je začela v letu 2009.
Vprašanje: Ali je center Noordung javni zavod?
Odgovor: Da, od leta 2017.
Vprašanje: Kdo je bil Herman Potočnik?
Odgovor: Bil je slovenski raketni inženir, častnik, pionir kozmonavtike (astronavtike), vesoljskih poletov in tehnologij.
Vprašanje: Od kdaj do kdaj je živel Herman Potočnik?
Odgovor: Od 1892 do 1929.
Vprašanje: Kakšen je bil psevdonim Hermana Potočnika?
Odgovor: Herman Noordung.
Vprašanje: Kaj pomeni kratica KSEVT?
Odgovor: Kulturno središče evropskih vesoljskih tehnologij
Vprašanje: Kdaj je bil odprt KSEVT?
Odgovor: Stavba je bila uradno odprta 6. septembra 2012
Vprašanje: Katero je znano delo Hermana Potočnika?
Odgovor: Problemi vožnje po vesolju
Vprašanje: Kdaj je bilo objavljeno delo Problemi vožnje po vesolju?
Odgovor: Leta 1986.
Vprašanje: Kje leži arheološki park Divje babe?
Odgovor: V razgibani pokrajini Idrijsko-Cerkljanskega hribovja
Vprašanje: Kaj je arheološki park Divje babe?
Odgovor: Je eno najpomembnejših najdišč stare kamene dobe na svetu
Vprašanje: Kaj je bilo najdeno v jami Divje babe?
Odgovor: V njej so bile najdene kosti več kot 60 različnih živalskih vrst (med katerimi prevladuje jamski medved), kamena in koščena orodja ter ostanki kurišč ledenodobnega človeka.
Vprašanje: Kaj so Divje babe I?
Odgovor: Divje babe I so jamsko najdišče iz obdobja srednjega (moustérien) in začetka mlajšega paleolitika (aurignacien). Mnogoplastno najdišče je časovno opredeljeno z različnimi radiometričnimi metodami datiranja. Raziskane plasti v najdišču so stare med 35.000 in 116.000 leti. Najmlajše doslej raziskane plasti s paleolitskimi najdbami so nastale v času zadnjih neandertalcev in prvih anatomsko modernih ljudi.
Vprašanje: Kako je mogoč ogled Arheološkega parka Divje babe?
Odgovor: Ogled Arheološkega parka Divje babe je mogoč izključno z vodnikom, na podlagi predhodnega dogovora vsaj 3 dni pred predvidenim prihodom, ter v razpisanih terminih
Vprašanje: Kaj je neandertalčeva piščal?
Odgovor: Gre za najstarejše glasbilo na svetu.
Vprašanje: Kdaj je bila najdena neandertalčeva piščal?
Odgovor: Leta 1995.
Vprašanje: Kje je hranjena neandertalčeva piščal?
Odgovor: V Narodnem muzeju Slovenije.
Vprašanje: Kje je bila najdena neandertalčeva piščal?
Odgovor: Neobičajno glasbilo, ki ni niti piščal niti flavta, je bilo zacementirano v bližini ostankov 50 do 60 tisoč let starega ognjišča.
Vprašanje: Iz česa je narejena neandertalčeva piščal?
Odgovor: Izdelana je iz leve stegnenice mladega jamskega medveda, v katero je neandertalec s kamenim in koščenim orodjem naredil štiri luknjice in rezilni rob na ustniku, kar skupaj s posebno tehniko igranja omogoča izvajanje še tako zapletene glasbe.
Vprašanje: Kakšne so posebnosti neandertalčeve piščali?
Odgovor: Naravna oblikovanost izbrane leve stegnenice, njena velikost in umetna preoblikovanost je ergonomsko dovršena in prilagojena glasbeniku desničarju. Zato ne more biti naključna. Izjemna najdba iz Divjih bab I je vsaj 10.000 let starejša in bistveno zmoglivejša od vseh doslej znanih najstarejših paleolitskih piščali, ki so jih je iz ptičjih kosti v Evropi izdelali prvi anatomsko moderni prišleki.
Vprašanje: Ali gre res za neandertalčevo piščal, ali za kaj drugega?
Odgovor: Zato ne moremo več govoriti o piščali, temveč o glasbilu posebnega tipa, ki je temeljito spremenilo poglede na neandertalca, izumrlega pred okoli 30.000 leti. Predstavlja temeljni dokaz, da je bil neandertalec tako kot mi popolnoma razvito duhovno bitje, zmožno tako prefinjenega umetniškega ustvarjanja kot je glasba.
Vprašanje: Kdaj je izumrl neandertalec?
Odgovor: Pred 30.000 leti.
Vprašanje: Kaj je Šebreljska planota?
Odgovor: Je planota, ki se razteza ob reki Idrijci in kjer je ohranjeno paleolitsko najdišče.
Vprašanje: Kaj je človeška ribica?
Odgovor: Človeška ribica je s 25 do 30 cm največja jamska žival na svetu. Je tipična jamska žival brez temnega kožnega barvila in brez oči.
Vprašanje: Kdo je prvi pisal o človeški ribici?
Odgovor: Janez Vajkard Valvasor v Slavi vojvodine Kranjske
Vprašanje: Kako je Janez Vajkard Valvasor poimenoval človeško ribico?
Odgovor: Zmajevi mladiči.
Vprašanje: Kdaj je bila človeška ribica prvič znanstveno opisana in poimenovana?
Odgovor: Leta 1768 in sicer poimenoval jo je J.N. Laurenti in ji rekel Proteus anguinus.
Vprašanje: Kaj je dermatopični čut?
Odgovor: Dermatopični čut pomeni, da je na svetlobo občutljivo vse telo človeške ribice.
Vprašanje: Kako diha človeška ribica?
Odgovor: Diha z zunanjimi škrgami, ki so zaradi krvi, ki proseva skozi steno, živo rdeče barve ima pa tudi preprosta pljuča.
Vprašanje: Koliko vrst človeške ribice živi v Sloveniji?
Odgovor: V Sloveniji živita dve podvrsti človeške ribice: beli in črni močeril.
Vprašanje: Kako se ločita beli in črni močeril?
Odgovor: Od belega se črni močeril loči po več znakih. Ima pigmentirano kožo in dobro razvite oči, glava ima izbočeni stranici, gobec je krajši, prav tako noge in rep, trup pa je daljši kot pri belem.
Vprašanje: Kako še imenujemo drugače človeško ribico?
Odgovor: Močeril ali proteus.
Vprašanje: Kaj je jamski medved?
Odgovor: Jamski medved je bil ledenodobna zver.
Vprašanje: Kje je živel jamski medved?
Odgovor: Živel je na območju od Pirenejskega polotoka do Kavkaza.
Vprašanje: S katero živaljo lahko jamskega medveda primerjamo po velikosti?
Odgovor: Po velikosti ga lahko primerjamo z grizlijem in celo severnim medvedom, ki je največja danes živeča zver.
Vprašanje: Kako se je jamski medved razlikoval od rjavega medveda?
Odgovor: Od rjavega medveda se je razlikoval tudi po tem, da je imel prednje okončine daljše od zadnjih, imel je robustnejšo lobanjo z močnim temenskim šivom z grebenom ter dolge in močne podočnike, močni pa so bili tudi drugi prednji zobje.
Vprašanje: Ali je jamski medved živel v Sloveniji?
Odgovor: Da, bil je pogost prebivalec Slovenije, o čemer pričajo najdbe mnogih kosti.
Vprašanje: S čim se je hranil jamski medved?
Odgovor: Bil je vsejed, vendar se je prehranjeval pretežno z rastlinsko hrano.
Vprašanje: Kje je prezimoval jamski medved?
Odgovor: Kraške jame so jamski medvedje uporabljali za prezimovališča, poleti pa so se hodili hladit vanje.
Vprašanje: Kje so razstavljene kosti jamskega medveda?
Odgovor: V Prirodoslovnem muzeju Slovenije.
Vprašanje: Kdo je daroval kosti jamskega medveda Prirodoslovnemu muzeju?
Odgovor: Muzeju sta jih darovala Henrik Freyer in Simon Robič, najdene pa so bile v različnih jamah.
Vprašanje: Zakaj je izumrl jamski medved?
Odgovor: Izumrli so verjetno zaradi spremembe podnebja ob koncu ledene dobe.
Vprašanje: Kateri je drugi največji eksponat v PMS?
Odgovor: Skoraj popolno okostje mamuta, ledenodobnega sorodnika današnjih slonov
Vprašanje: Kaj je Leonora?
Odgovor: Ljubkovalno poimenovanje za okostje brazdastega kita
Vprašanje: Kje je bilo najdeno okostje mamuta?
Odgovor: Okostje je bilo najdeno ob Nevljici v vznožju Kamniških Alp.
Vprašanje: Kdaj je živel mamut?
Odgovor: Živel je pred približno 20.000 leti.
Vprašanje: Kaj je mamut?
Odgovor: Mamut je ledenodobni trobčar in sorodnik današnjega slona.
Vprašanje: Kje je živel mamut?
Odgovor: Bil je prebivalec mrzlih step, razširjen v severni Evropi, Severni Ameriki in Aziji, v času poledenitev pa je prihajal tudi v južno Evropo.
Vprašanje: Kako se je mamut prilagodil mrazu?
Odgovor: Bil je poraščen z dolgo in gosto rdečkasto rjavo dlako, ki ga je varovala pred mrazom.Prilagoditev na mrzlo podnebje je bila tudi debela plast podkožnega maščobnega tkiva ter maščobna grba na hrbtu in glavi.
Vprašanje: Zakaj je izumrl mamut?
Odgovor: Mamut je izumrl zaradi spremembe podnebja.
Vprašanje: Ali je v PMS na ogled originalno okostje mamuta?
Odgovor: V razstavnih prostorih je na ogled verna replika, originalno okostje pa je varno shranjeno v muzejskem depoju.
Vprašanje: Kdaj je bilo najdeno okostje brazdastega kita?
Odgovor: Marca 2003.
Vprašanje: Kje je bilo najdeno kokstje brazdastega kita?
Odgovor: V Piranskem zalivu.
Vprašanje: Ali okostje kita pripada samcu ali samici?
Odgovor: Samici.
Vprašanje: Zakaj je poginila samica brazdastega kita?
Odgovor: Vzrok smrti bi lahko bilo pomanjkanje hrane, bolezen, trčenje s plovilom, zastrupitev ali kaj drugega.
Vprašanje: Kateri je največji eksponat v PMS?
Odgovor: Okostje brazdastega kita.
Vprašanje: Kaj je hrošček drobnovratnik?
Odgovor: To je prva opisana jamska žuželka nasploh, saj do takrat niso vedeli, da lahko v jamah živijo žuželke.
Vprašanje: Kdaj so našli hroča drobnovratnika?
Odgovor: Leta 1831 ga je v Postojnski jami našel pomožni svetilničar Luka Čeč.
Vprašanje: Kje so našli hrošča drobnovratnika?
Odgovor: V Postojnski jami.
Vprašanje: Kdo in kdaj je popisal hrošča drobnovratnika?
Odgovor: Ferdinand Schmidt ga je leta 1832 opisal kot nov rod in novo vrsto – Leptodirus hochenwartii, s »kranjskim« imenom drobnovratnik.
Vprašanje: Kateri je najstarejši herbarij z območja Slovenije?
Odgovor: Eden najpomembnejših predmetov Prirodoslovnega muzeja Slovenije je herbarij Janeza Krstnika Flysserja iz Ljutomera.
Vprašanje: Kako obsežen je Flysserjev herbarij?
Odgovor: Vsebuje 204 strani, na katerih je predstavljenih 993 rastlin, najverjetneje nabranih na območju nekdanje Beneške republike, nekaj pa je tudi okrasnih in gojenih vrst.
Vprašanje: Kdo je bil lastnik Flysserjevega herbarija?
Odgovor: Herbarij je bil v lasti bratov Zois in kot del njune zapuščine je s knjigami najprej prišel v licejsko knjižnico in od tam leta 1838 v takratni Deželni muzej.
Vprašanje: Kaj je Slovenski šolski muzej?
Odgovor: Slovenski šolski muzej je eden izmed najstarejših muzejev na Slovenskem, ustanovljen 2. avgusta 1898 .
Vir: Slovenski šolski muzej, http://www.ssolski-muzej.si/slo/aboutmuseum.php (11.12.2023)
Vprašanje: Ali je Slovenski šolski muzej nacionalni muzej.
Odgovor: Da.
Vir: Slovenski šolski muzej, http://www.ssolski-muzej.si/slo/aboutmuseum.php (11.12.2023)
Vprašanje: Kateri so še ostali nacionalni muzeji v Sloveniji?
Odgovor: Slovenski šolski muzej je nacionalni muzej poleg Narodnega muzeja Slovenije, Narodne galerije, Prirodoslovnega muzeja Slovenije, Slovenskega etnografskega muzeja, MG+MSUM (Moderne galerije + Muzeja sodobne umetnosti Metelkova), Tehniškega muzeja Slovenije, Muzeja novejše zgodovine Slovenije, Slovenske kinoteke, Slovenskega gledališkega inštituta – Gledališkega muzeja, Muzeja za arhitekturo in oblikovanje, in Muzeja krščanstva na Slovenskem.
Vir: Slovenski šolski muzej, http://www.ssolski-muzej.si/slo/aboutmuseum.php (11.12.2023)
Vprašanje: Katera je stalna razstava Slovenskega šolskega muzeja?
Odgovor: Šolstvo na Slovenskem skozi stoletja.
Vir: Slovenski šolski muzej, http://www.ssolski-muzej.si/slo/aboutmuseum.php (11.12.2023)
Vprašanje: Katero revijo izdaja Slovenski šolski muzej?
Odgovor: Izdaja revijo Šolska kronika
Vir: Slovenski šolski muzej, http://www.ssolski-muzej.si/slo/aboutmuseum.php (11.12.2023)
Vprašanje: S čim se ukvarja revija Šolska kronika?
Odgovor: Je edina slovenska revija, ki se ukvarja z zgodovino in tradicijami slovenskih učiteljev, učiteljskih društev ter s slovenskim šolstvom nasploh.
Vir: Slovenski šolski muzej, http://www.ssolski-muzej.si/slo/aboutmuseum.php (11.12.2023)
Vprašanje: Kateri so prvi zapisi v slovenskem jeziku?
Odgovor: Brižinski oziroma Bridžinski spomeniki.
Vir: Slovenski šolski muzej, http://www.ssolski-muzej.si/slo/aboutmuseum.php (11.12.2023)
Vprašanje: Kdaj so nastali Brižinski spomeniki?
Odgovor: Nastali so okrog leta 1000.
Vir: Slovenski šolski muzej, http://www.ssolski-muzej.si/slo/aboutmuseum.php (11.12.2023)
Vprašanje: Za kaj se je uporabljal katekizem?
Odgovor: Katekizem so pogosto uporabljali tudi kot prvi učni pripomoček za pouk branja.
Vir: Slovenski šolski muzej, http://www.ssolski-muzej.si/slo/aboutmuseum.php (11.12.2023)
Vprašanje: Kdo je uvedel prve oblike višješolskega pouka v Sloveniji?
Odgovor: Jezuitski red, ki je z "višjimi študijami" uvedel prve oblike višješolskega pouka na Slovenskem, se je posvetil predvsem izobraževanju duhovnikov.
Vir: Slovenski šolski muzej, http://www.ssolski-muzej.si/slo/aboutmuseum.php (11.12.2023)
Vprašanje: Kdaj je osnovna šola postala obvezna za vse otroke?
Odgovor: Leta 1774 z reformami Marije Terezije in Jožefa II, bolj natančno s sprejemom Splošne šolske naredbe.
Vir: Slovenski šolski muzej, http://www.ssolski-muzej.si/slo/aboutmuseum.php (11.12.2023)
Vprašanje: Kdaj se je okrepila vloga slovenščine v šoli?
Odgovor: V času Ilirskih provinc (1809-1813) se je okrepila tudi vloga slovenščine v elementarni šoli.
Vir: Slovenski šolski muzej, http://www.ssolski-muzej.si/slo/aboutmuseum.php (11.12.2023)
Vprašanje: Kdaj smo v Sloveniji dobili prvo univerzo?
Odgovor: Leta 1919.
Vir: Slovenski šolski muzej, http://www.ssolski-muzej.si/slo/aboutmuseum.php (11.12.2023)
Vprašanje: Katera je bila prva univerza v Sloveniji?
Odgovor: Univerza v Ljubljani
Vir: Slovenski šolski muzej, http://www.ssolski-muzej.si/slo/aboutmuseum.php (11.12.2023)
Vprašanje: Kdaj smo dobili enotno osemletno osnovno šolo?
Odgovor: Z uveljavitvijo Šolske reforme leta 1958.
Vir: Slovenski šolski muzej, http://www.ssolski-muzej.si/slo/aboutmuseum.php (11.12.2023)
Vprašanje: Kdaj smo v Sloveniji dobili drugo univerzo?
Odgovor: Leta 1975 in sicer nastane Univerza v Mariboru.
Vir: Slovenski šolski muzej, http://www.ssolski-muzej.si/slo/aboutmuseum.php (11.12.2023)
Vprašanje: Kaj je Narodna galerija?
Odgovor: Narodna galerija je osrednja nacionalna ustanova za starejšo umetnost v Sloveniji, ki hrani največjo zbirko likovnih del na slovenskem ozemlju od visokega srednjega veka do 20. stoletja.
Vir: Narodna galerija, https://www.ng-slo.si/si/o-narodni-galeriji (11.12.2023)
Vprašanje: Kdaj je bilo ustanovljeno društvo Narodna galerija?
Odgovor: Leta 1918.
Vir: Narodna galerija, https://www.ng-slo.si/si/o-narodni-galeriji (11.12.2023)
Vprašanje: Za kaj si je prizadevalo društvo Narodna galerija?
Odgovor: Za domovanje slovenske umetnosti.
Vir: Narodna galerija, https://www.ng-slo.si/si/o-narodni-galeriji (11.12.2023)
Vprašanje: Kdo je bil prvi ravnatelj Narodne galerije?
Odgovor: Prvi, ki je prevzel mesto galerijskega upravnika, je bil umetnik in likovni kritik Ivan Zorman
Vir: Narodna galerija, https://www.ng-slo.si/si/o-narodni-galeriji (11.12.2023)
Vprašanje: Kaj so Brižinski spomeniki?
Odgovor: Brižinski spomeniki so najstarejši znani ohranjeni zapisi v slovenščini in najstarejši latinični zapis v katerem koli slovanskem jeziku.
Vir: Brižinski spomeniki - Wikipedia, prosta enciklopedija, https://sl.wikipedia.org/wiki/Brižinski_spomeniki (11.12.2023)
Vprašanje: Kje so odkrili Brižinske spomenike?
Odgovor: Odkrili so jih v Bavarski državni knjižnici v Münchnu, vezane v pergamentnem zborniku
Vir: Brižinski spomeniki - Wikipedia, prosta enciklopedija, https://sl.wikipedia.org/wiki/Brižinski_spomeniki (11.12.2023)
Vprašanje: V kateri pisavi so zapisani Brižinski spomeniki?
Odgovor: V karolinški minuskuli.
Vir: Brižinski spomeniki - Wikipedia, prosta enciklopedija, https://sl.wikipedia.org/wiki/Brižinski_spomeniki (11.12.2023)
Vprašanje: Kaj je karolinška minuskula?
Odgovor: Gre za zvrst latinice, ki se je uporabljala v stoletjih po Karlu Velikem.
Vir: Brižinski spomeniki - Wikipedia, prosta enciklopedija, https://sl.wikipedia.org/wiki/Brižinski_spomeniki (11.12.2023)
Vprašanje: Kaj sestavlja Brižinske spomenike?
Odgovor: Skupno gre za tri spomenike, ki so bili del popotnega pastoralnega priročnika freisinškega škofa Abrahama, ki je v Freisingu škofoval med letoma 957 in 993/994, in ki je leta 973 od cesarja Otona I. dobil v dar veliko posesti, med temi tudi Škofjo Loko.
Vir: Brižinski spomeniki - Wikipedia, prosta enciklopedija, https://sl.wikipedia.org/wiki/Brižinski_spomeniki (11.12.2023)
Vprašanje: Kaj predstavlja prvi Brižinski spomenik?
Odgovor: Prvi in tretji spomenik sta obrazca splošne spovedi.
Vir: Brižinski spomeniki - Wikipedia, prosta enciklopedija, https://sl.wikipedia.org/wiki/Brižinski_spomeniki (11.12.2023)
Vprašanje: Kaj predstavlja drugi Brižinski spomenik?
Odgovor: Drugi spomenik je pridiga o grehu in povabilo k spovedi; ni le najstarejša slovenska pridiga, marveč je srednjeveška retorična mojstrovina.
Vir: Brižinski spomeniki - Wikipedia, prosta enciklopedija, https://sl.wikipedia.org/wiki/Brižinski_spomeniki (11.12.2023)
Vprašanje: Kaj predstavlja tretji Brižinski spomenik?
Odgovor: Prvi in tretji spomenik sta obrazca splošne spovedi.
Vir: Brižinski spomeniki - Wikipedia, prosta enciklopedija, https://sl.wikipedia.org/wiki/Brižinski_spomeniki (11.12.2023)
Vprašanje: Kje so danes hranjeni Brižinski spomeniki?
Odgovor: Brižinske spomenike še danes hrani münchenska Bavarska državna knjižnica.
Vir: Brižinski spomeniki - Wikipedia, prosta enciklopedija, https://sl.wikipedia.org/wiki/Brižinski_spomeniki (11.12.2023)
Vprašanje: Ali so bili Brižinski spomeniki razstavljeni še kje drugje?
Odgovor: Da, enkrat v Vatikanu in enkrat v Narodni in univerzitetni knjižnici v Ljubljani.
Vir: Brižinski spomeniki - Wikipedia, prosta enciklopedija, https://sl.wikipedia.org/wiki/Brižinski_spomeniki (11.12.2023)
Vprašanje: Kaj je Celovški rokopis?
Odgovor: Celovški rokopis je eden najzgodnejših jezikovnih spomenikov v slovenskem jeziku.
Vir: Celovški rokopis - Wikipedia, prosta enciklopedija, https://sl.wikipedia.org/wiki/Celovški_rokopis (11.12.2023)
Vprašanje: Kako drugače imenujemo Celovški rokopis?
Odgovor: Rateški rokopis.
Vir: Celovški rokopis - Wikipedia, prosta enciklopedija, https://sl.wikipedia.org/wiki/Celovški_rokopis (11.12.2023)
Vprašanje: Kaj vsebuje Celovški rokopis?
Odgovor: Vsebuje očenaš, apostolsko vero in čaščeno Marijo (starejšo obliko molitve zdrava Marija).
Vir: Celovški rokopis - Wikipedia, prosta enciklopedija, https://sl.wikipedia.org/wiki/Celovški_rokopis (11.12.2023)
Vprašanje: Od kod izvira Celovški rokopis?
Odgovor: Rokopis izvira iz Rateč na Gorenjskem (Cerkev svetega Tomaža, Rateče).
Vir: Celovški rokopis - Wikipedia, prosta enciklopedija, https://sl.wikipedia.org/wiki/Celovški_rokopis (11.12.2023)
Vprašanje: Kdaj je nastal Celovški rokopis?
Odgovor: Nastal je v drugi polovici 14. stoletja, verjetno okoli leta 1380. Rokopis je najbrž zapisal nemški duhovnik.
Vir: Celovški rokopis - Wikipedia, prosta enciklopedija, https://sl.wikipedia.org/wiki/Celovški_rokopis (11.12.2023)
Vprašanje: Kako je napisano besedilo Celovškega rokopisa?
Odgovor: Besedilo rokopisa je v gorenjskem narečju s sledovi koroških in dolenjskih narečij. Sledove drugih narečij se lahko razlagajo z dejstvom, da so na Gorenjskem živeli tudi priseljenci iz drugih slovenskih dežel, mogoče pa je to tudi posledica razširjenosti omenjenih molitev po različnih deželah.
Vir: Celovški rokopis - Wikipedia, prosta enciklopedija, https://sl.wikipedia.org/wiki/Celovški_rokopis (11.12.2023)
Vprašanje: Kje hranijo Celovški rokopis?
Odgovor: V celovškem deželnem muzeju.
Vir: Celovški rokopis - Wikipedia, prosta enciklopedija, https://sl.wikipedia.org/wiki/Celovški_rokopis (11.12.2023)
Vprašanje: Kaj je Stiški rokopis?
Odgovor: Stiški rokopis so slovenska besedila, vpisana v kodeks z latinskimi besedili.
Vir: Stiški rokopis - Wikipedia, prosta enciklopedija, https://sl.wikipedia.org/wiki/Stiški_rokopis (11.12.2023)
Vprašanje: Kaj obsega Stiški rokopis
Odgovor: Zapisana so na zadnjih petih straneh, in sicer: dva obrazca splošne spovedi (confessio generalis), začetek velikonočne pesmi Naš Gospod, nekaj besednih parov latinsko-slovenskih izrazov, priziv Svetega Duha in Marije ter molitev Salve Regina.
Vir: Stiški rokopis - Wikipedia, prosta enciklopedija, https://sl.wikipedia.org/wiki/Stiški_rokopis (11.12.2023)
Vprašanje: Kje je nastal Stiški rokopis
Odgovor: Rokopis je nastal v cistercijanskem samostanu v Stični na Dolenjskem kot prepis starejše predloge, vendar ne vse naenkrat.
Vir: Stiški rokopis - Wikipedia, prosta enciklopedija, https://sl.wikipedia.org/wiki/Stiški_rokopis (11.12.2023)
Vprašanje: V katerem jeziku je napisan kodeks, v katerem so našli Stiški rokopis?
Odgovor: Latinščini.
Vir: Stiški rokopis - Wikipedia, prosta enciklopedija, https://sl.wikipedia.org/wiki/Stiški_rokopis (11.12.2023)
Vprašanje: Kje danes hranijo Stiški rokopis?
Odgovor: V Narodni in univerzitetni knjižnici v Ljubljani.
Vir: Stiški rokopis - Wikipedia, prosta enciklopedija, https://sl.wikipedia.org/wiki/Stiški_rokopis (11.12.2023)
Vprašanje: Kdaj je nastal Stiški rokopis?
Odgovor: En del rokopisa okoli leta 1428, ostala slovenska besedila pa so bila zapisana okoli 1440, njihov zapisovalec pa je verjetno učenec češkega meniha.
Vir: Stiški rokopis - Wikipedia, prosta enciklopedija, https://sl.wikipedia.org/wiki/Stiški_rokopis (11.12.2023)
Vprašanje: Kaj je Starogorski rokopis?
Odgovor: Starogorski rokopis je eden od rokopisnih spomenikov slovenskega jezika.
Vir: Starogorski rokopis - Wikipedia, prosta enciklopedija, https://sl.wikipedia.org/wiki/Starogorski_rokopis (11.12.2023)
Vprašanje: Kaj vsebuje Starogorski rokopis?
Odgovor: Vsebuje iste molitve kot Celovški rokopis: očenaš, apostolska veroizpoved in zdravamarija (iz 12.stoletja).
Vir: Starogorski rokopis - Wikipedia, prosta enciklopedija, https://sl.wikipedia.org/wiki/Starogorski_rokopis (11.12.2023)
Vprašanje: Kdaj je nastal Starogorski rokopis?
Odgovor: Nastal je verjetno nekje med 1492 in 1498 (v drugi polovici 15. stoletja)
Vir: Starogorski rokopis - Wikipedia, prosta enciklopedija, https://sl.wikipedia.org/wiki/Starogorski_rokopis (11.12.2023)
Vprašanje: Kje je nastal Starogorski rokopis?
Odgovor: Na Stari gori nad Čedadom v Italiji.
Vir: Starogorski rokopis - Wikipedia, prosta enciklopedija, https://sl.wikipedia.org/wiki/Starogorski_rokopis (11.12.2023)
Vprašanje: Kakšno je besedilo Starogorskega rokopisa?
Odgovor: V besedilu prevladujejo gorenjske jezikovne značilnosti ob notranjsko-kraških in redkih beneških prvinah. Pričajo o razširjenosti mednarečnega pisnega jezika s posameznimi pokrajinskimi vplivi.
Vir: Starogorski rokopis - Wikipedia, prosta enciklopedija, https://sl.wikipedia.org/wiki/Starogorski_rokopis (11.12.2023)
Vprašanje: Kje hranijo Starogorski rokopis?
Odgovor: Hrani ga občinska knjižnica v Vidmu v Italiji.
Vir: Starogorski rokopis - Wikipedia, prosta enciklopedija, https://sl.wikipedia.org/wiki/Starogorski_rokopis (11.12.2023)
Vprašanje: Kaj pomeni Slovensko pismenstvo?
Odgovor: V pismenstvo uvrščamo prve zapise v slovenskem jeziku. Zajema vsa ohranjena besedila v slovenskem jeziku, ki so nastala od druge polovice 9. do 15. stoletja: to so večinoma cerkvena besedila pod vplivom Cerkve in pokristjanjevanja (pridige, molitve, spovedni obrazci in cerkvene pesmi).
Vir: Pismenstvo - Wikipedia, prosta enciklopedija, https://sl.wikipedia.org/wiki/Pismenstvo (11.12.2023)
Vprašanje: Katero je najpomembnejše delo pismenstva?
Odgovor: Najpomembnejše delo pismenstva je Pridiga o grehu in pokori.
Vir: Pismenstvo - Wikipedia, prosta enciklopedija, https://sl.wikipedia.org/wiki/Pismenstvo (11.12.2023)
Vprašanje: Kaj je pridiga o grehu in pokori?
Odgovor: To je zgoščen pregled krščanskega nauka o zgodovini človeškega rodu.
Vir: Pismenstvo - Wikipedia, prosta enciklopedija, https://sl.wikipedia.org/wiki/Pismenstvo (11.12.2023)
Vprašanje: Kaj je protireformacija?
Odgovor: Protireformacija (tudi katoliška prenova) je bila notranja preureditev rimskokatoliške cerkve in odgovor na reformacijo.
Vir: Protireformacija - Wikipedia, prosta enciklopedija, https://sl.wikipedia.org/wiki/Protireformacija (11.12.2023)
Vprašanje: Kdaj je potekala protireformacija?
Odgovor: Potekala je v 16. in 17. stoletju. V tem obdobju so preganjali protestante, njihove knjige pa so večinoma požgali. Protireformacija je zelo spremenila versko podobo Evrope.
Vir: Protireformacija - Wikipedia, prosta enciklopedija, https://sl.wikipedia.org/wiki/Protireformacija (11.12.2023)
Vprašanje: Kaj je Tridentinski koncil?
Odgovor: Tridentinski koncil je bil koncil v severnoitalijanskem mestu Trident, ki ga je leta 1545 sklical papež z namenom odpraviti cerkvene napake, odpraviti krizo, v kateri se je znašla in ukiniti napačne nauke.
Vir: Protireformacija - Wikipedia, prosta enciklopedija, https://sl.wikipedia.org/wiki/Protireformacija (11.12.2023)
Vprašanje: Katere so bile glavne smernice Tridentinskega koncila?
Odgovor: Temeljne smernice tridentinskega koncila so bile naslednje: papež je nezmotljiv, le on lahko razlaga cerkvene zakone, stroga hierarhija (papež, nadškof, škof, župnik), škofje morajo bivati in izvajati poslanstvo v svojih škofijah (pridiganje), meniški redovi so podrejeni lokalni škofiji, uvedli so matične knjige, prepovedali so prodajo cerkvenih služb in odpustkov.
Vir: Protireformacija - Wikipedia, prosta enciklopedija, https://sl.wikipedia.org/wiki/Protireformacija (11.12.2023)
Vprašanje: Kdaj se je protireformacija začela na Slovenskem?
Odgovor: Protireformacija je k nam prišla ob koncu 16. in na začetku 17. stoletja, vodil jo je nadvodja Ferdinand II.
Vir: Protireformacija - Wikipedia, prosta enciklopedija, https://sl.wikipedia.org/wiki/Protireformacija (11.12.2023)
Vprašanje: Na čem je temeljila protireformacija na Slovenskem?
Odgovor: Protireformacija je temeljila na ustanovitvi posebnih verskih komisij, ki so v spremstvu vojakov izganjale protestantske pridigarje, ukinjale protestantske šole, rušile protestantske cerkve in pokopališča, sežigale knjige in izganjale protestantske družine, ki se niso hotele odpovedati svoji veri.
Vir: Protireformacija - Wikipedia, prosta enciklopedija, https://sl.wikipedia.org/wiki/Protireformacija (11.12.2023)
Vprašanje: Kje se je pri nas ohranil protestantizem?
Odgovor: V Prekmurju.
Vir: Protireformacija - Wikipedia, prosta enciklopedija, https://sl.wikipedia.org/wiki/Protireformacija (11.12.2023)
Vprašanje: Kdo je bil Janez Vajkard Valvasor?
Odgovor: Janez Vajkard Valvasor je bil kranjski plemič, polihistor, in član Kraljeve družbe.
Vir: Janez Vajkard Valvasor - Wikipedia, prosta enciklopedija, https://sl.wikipedia.org/wiki/Janez_Vajkard_Valvasor (12.12.2023)
Vprašanje: Kakšno je bilo nemško ime Janeza Vajkarda Valvasorja?
Odgovor: Johann Weichard Valvasor, Freiherr zu Galleneck und Neudorff, Herr zu Wagensperg und Liechtenberg
Vir: Janez Vajkard Valvasor - Wikipedia, prosta enciklopedija, https://sl.wikipedia.org/wiki/Janez_Vajkard_Valvasor (12.12.2023)
Vprašanje: Kje se je rodil Valvasor?
Odgovor: Maja, leta 1641 v Ljubljani.
Vir: Janez Vajkard Valvasor - Wikipedia, prosta enciklopedija, https://sl.wikipedia.org/wiki/Janez_Vajkard_Valvasor (12.12.2023)
Vprašanje: Kaj je zbiral Janez Vajkard Valvasor?
Odgovor: Zbiral je instrumente, star denar in razne zanimivosti.
Vir: Janez Vajkard Valvasor - Wikipedia, prosta enciklopedija, https://sl.wikipedia.org/wiki/Janez_Vajkard_Valvasor (12.12.2023)
Vprašanje: Kaj pomeni polihistor?
Odgovor: Polihistor je človek, ki je poznavalec več, raznolikih strok. Danes več ni strokovnjaka, ki bi bil polihistor, saj je znanje postalo tako razvejano in obsežno, da ga posameznik ne more več vsega obvladati.
Vir: Janez Vajkard Valvasor - Wikipedia, prosta enciklopedija, https://sl.wikipedia.org/wiki/Janez_Vajkard_Valvasor (12.12.2023)
Vprašanje: Kateri grad je kupil Valvasor?
Odgovor: Grad Bogenšperk
Vir: Janez Vajkard Valvasor - Wikipedia, prosta enciklopedija, https://sl.wikipedia.org/wiki/Janez_Vajkard_Valvasor (12.12.2023)
Vprašanje: Na katerem bankovci je bil upodobljen Valvasor?
Odgovor: Na bankovcu za 20 tolarjev.
Vir: Janez Vajkard Valvasor - Wikipedia, prosta enciklopedija, https://sl.wikipedia.org/wiki/Janez_Vajkard_Valvasor (12.12.2023)
Vprašanje: Zakaj je bila pomembna raziskava o Cerkniškem jezeru?
Odgovor: Cerkniško jezero je zaradi svojega presihajočega delovanja že od nekdaj burilo duhove in zbujalo ugibanja o ustroju svojega delovanja, privabilo je tudi Valvasorja. Iz opazovanja in raziskav je nastal tudi daljši zapis v 4. poglavju Slave vojvodine Kranjske. Raziskava o delovanju jezera je Valvasorju prinesla edino priznanje v življenju. Leta 1687 je bil namreč izvoljen za člana angleške Kraljeve družbe (Royal Society) v Londonu, poleg tega pa so njegov spis objavili v dveh tujih znanstvenih zbirkah.
Vir: Janez Vajkard Valvasor - Wikipedia, prosta enciklopedija, https://sl.wikipedia.org/wiki/Janez_Vajkard_Valvasor (12.12.2023)
Vprašanje: Kje je izšla Slava vojovdine Kranjske?
Odgovor: Izšla je v Nürnbergu
Vir: Janez Vajkard Valvasor - Wikipedia, prosta enciklopedija, https://sl.wikipedia.org/wiki/Janez_Vajkard_Valvasor (12.12.2023)
Vprašanje: V katerem jeziku je napisana Slava vojvodine Kranjske?
Odgovor: Napisana je bila v nemškem jeziku.
Vir: Janez Vajkard Valvasor - Wikipedia, prosta enciklopedija, https://sl.wikipedia.org/wiki/Janez_Vajkard_Valvasor (12.12.2023)
Vprašanje: Kaj je Slava vojvodine Kranjske?
Odgovor: Slava vojvodine Kranjske je polihistorsko delo, ki velja za največje delo Janeza Vajkarda Valvasorja in je še danes za eno najpomembnejših znanstvenih del o Kranjski, Valvasorjevi domovini, današnji del osrednje Slovenije.
Vir: Janez Vajkard Valvasor - Wikipedia, prosta enciklopedija, https://sl.wikipedia.org/wiki/Janez_Vajkard_Valvasor (12.12.2023)
Vprašanje: Kako obsežna je Slava vojvodine Kranjske?
Odgovor: Celotno delo zajema 4 zvezke/knjige, ki so razdeljeni na 15 knjig/poglavij; skupaj ima delo 3532 strani, 24 prilog in 528 bakrorezov. Valvasor je predstavil Kranjsko s pomočjo več ved: zgodovine, geografije, topografije, medicine, etnologije, biologije, geologije
Vir: Janez Vajkard Valvasor - Wikipedia, prosta enciklopedija, https://sl.wikipedia.org/wiki/Janez_Vajkard_Valvasor (12.12.2023)
Vprašanje: Kdaj je izšla Slava vojvodine Kranjske?
Odgovor: Leta 1689.
Vir: Janez Vajkard Valvasor - Wikipedia, prosta enciklopedija, https://sl.wikipedia.org/wiki/Janez_Vajkard_Valvasor (12.12.2023)
Vprašanje: Kdo je prevedel Slavo vojvodine Kranjske?
Odgovor: Prevod tega monumentalnega dela iz nemščine so med letoma 2009 in 2012 opravili Doris, Božidar in Primož Debenjak, iz latinščine Aleš Maver, pobudnik, urednik in vodja projekta pa je bil Tomaž Čeč.
Vir: Janez Vajkard Valvasor - Wikipedia, prosta enciklopedija, https://sl.wikipedia.org/wiki/Janez_Vajkard_Valvasor (12.12.2023)
Vprašanje: Kdo je bil Žiga Zois?
Odgovor: Bil je slovenski razsvetljenec, gospodarstvenik, podjetnik, mecen in mineralog.
Vir: Žiga Zois - Wikipedia, prosta enciklopedija, https://sl.wikipedia.org/wiki/Žiga_Zois (12.12.2023)
Vprašanje: Kdaj se je rodil in umrl Žiga Zois?
Odgovor: Rodil se je 23.11.1747 v Trstu, umrl pa 10.11.1819 v Ljubljani.
Vir: Žiga Zois - Wikipedia, prosta enciklopedija, https://sl.wikipedia.org/wiki/Žiga_Zois (12.12.2023)
Vprašanje: Kje se je šolal Žiga Zois?
Odgovor: Žiga Zois se je najprej šolal zasebno, nato pa je odpotoval v Italijo in tam ostal dve leti, da bi si dopolnil izobrazbo.
Vir: Žiga Zois - Wikipedia, prosta enciklopedija, https://sl.wikipedia.org/wiki/Žiga_Zois (12.12.2023)
Vprašanje: Katera je zanimiva iznajdba Žige Zoisa?
Odgovor: Skupaj s svojim kovačem je zasnoval invalidski voziček, s katerim se je lahko premikal po stanovanju.
Vir: Žiga Zois - Wikipedia, prosta enciklopedija, https://sl.wikipedia.org/wiki/Žiga_Zois (12.12.2023)
Vprašanje: Kaj je je Zoisov krožek?
Odgovor: Zoisov krožek je bil skupina kranjskih izobražencev, ki so se po letu 1780 začeli zbirati v Zoisovi hiši na Bregu v Ljubljani. Delovali so v duhu razsvetljenstva.
Vir: Žiga Zois - Wikipedia, prosta enciklopedija, https://sl.wikipedia.org/wiki/Žiga_Zois (12.12.2023)
Vprašanje: Kdo so bili vidnejši člani Zoisovega krožka?
Odgovor: Jurij Japelj, Blaž Kumerdej, Jernej Kopitar, Anton Tomaž Linhart, Valentin Vodnik, Feliks Anton Dev
Vir: Žiga Zois - Wikipedia, prosta enciklopedija, https://sl.wikipedia.org/wiki/Žiga_Zois (12.12.2023)
Vprašanje: S čim se je ukvarjal Žiga Zois?
Odgovor: Ukvarjal se je s široko paleto humanističnih in naravoslovnih dejavnosti. Razsvetljenski ideali so se manifestirali predvsem v tvorbi Zoisovega kroga, ki je bil nosilec takratnih teženj po prenovi slovenskega jezika kot duše narodne identitete. Delovanje kroga je bilo usmerjeno v izobraževanje neukega ljudstva ter v splošni in gospodarski napredek slovenskih dežel.
Vir: Žiga Zois - Wikipedia, prosta enciklopedija, https://sl.wikipedia.org/wiki/Žiga_Zois (12.12.2023)
Vprašanje: Ali je o Žigi Zoisu napisana kakšnja knjiga?
Odgovor: O Žigi Zoisu govori biografski roman Najbogatejši Kranjec Tite Kovač. Njegovo vlogo v slovenskem razsvetljenskem gibanju je v komediji Kranjski komedijanti prikazal Bratko Kreft.
Vir: Žiga Zois - Wikipedia, prosta enciklopedija, https://sl.wikipedia.org/wiki/Žiga_Zois (12.12.2023)
Vprašanje: Katera bolezen je zaznamovala življenje Žige Zoisa?
Odgovor: Putika.
Vir: Žiga Zois - Wikipedia, prosta enciklopedija, https://sl.wikipedia.org/wiki/Žiga_Zois (12.12.2023)